# Ethan Galbraith

Ethan Galbraith (nascut el 25 d'agost de 1991) és un futbolista neozelandès que actualment juga pel Team Wellington del Campionat de Futbol de Nova Zelanda com a davanter.

## Trajectòria per club

Galbraith començà la seva carrera futbolística amb l'equip jovenil del Waitakere United. Amb el club hi va estar fins al juliol de 2011.
Gratuïtament va ser transferit del Waitakere United al Team Wellington el juliol de 2011. La temporada 2011-2012 Galbraith ha jugat en més de deu partits en el Campionat de Futbol de Nova Zelanda i en dos en la Copa White Ribbon; ha marcat sis gols en total en la temporada pel club.

## Trajectòria internacional

L'abril de 2011 Galbraith va formar part de la selecció neozelandesa sub-20 que jugà en el Campionat Sub-20 de l'OFC de 2011. Allí va jugar en tres partits, marcant un gol en la semifinal contra la selecció fijiana en un partit que resultà en un 6 a 0 pels neozelandesos.
El juliol d'aquell mateix any va ser seleccionat per a representar a Nova Zelanda en la Copa del Món de la FIFA sub-20 de 2011. En aquella competició va jugar en un partit contra el Camerun.
En el torneig preolímpic de 2012 amb la selecció sub-23 el març de 2012 hi va participar en diversos partits, marcant en un partit contra Tonga dos gols. Va jugar un total de tres partits en aquell torneig que veuria a Nova Zelanda classificar-se per als Jocs Olímpics de Londres de 2012.

## Palmarès

* Campionat Sub-20 de l'OFC (1): 2011.
* Copa White Ribbon (1): 2011-12.

## Referències

* ↑ (anglès) «Ethan Galbraith – Player profile». Transfermarkt.co.uk. [Consulta: 03/04/2012.]
* ↑ (anglès) «Player Profile – Ethan Galbraith Arxivat 2012-05-05 a Wayback Machine.». TW.org.nz. [Consulta: 03/04/2012.]
* 1 2 (anglès) «Ethan Galbraith – Player changes, player transfers». Transfermarkt.co.uk. [Consulta: 03/04/2012.]
* ↑ (anglès) «Ethan Galbraith – Performance data – 11/12». Transfermarkt.co.uk. [Consulta: 03/04/2012.]
* ↑ (anglès) «Team Wellington wins White Ribbon Cup Arxivat 2012-04-07 a Wayback Machine.». Campionat de Futbol de Nova Zelanda. [Publicació: 01/04/2012.] [Consulta: 03/04/2012.]
* ↑ (anglès) «Ethan Galbraith – Performance data – 10/11». Transfermarkt.co.uk. [Consulta: 03/04/2012.]
* ↑ (anglès) «U20 Semi Final NZL-FIJ Match Summary». Confederació de Futbol d'Oceania. [Consulta: 03/04/2012.]
* ↑ (anglès) «FIFA Player Statistics: Ethan Galbraith Arxivat 2012-04-11 a Wayback Machine.». FIFA.com. [Consulta: 03/04/2012.]
* ↑ (anglès) «MOQ 2012 Match 8 TGA v NZL Arxivat 2015-07-10 a Wayback Machine.». Confederació de Futbol d'Oceania. [Consulta: 03/04/2012.]
* ↑ (anglès) «MOQ 2012 Semi NZL v VAN Arxivat 2015-12-23 a Wayback Machine.». Confederació de Futbol d'Oceania. [Consulta: 03/04/2012.]
* ↑ (anglès) «MOQ 2012 Final FIJ v NZL Arxivat 2012-03-29 a Wayback Machine.». Confederació de Futbol d'Oceania. [Consulta: 03/04/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques d'Ethan Galbraith a la pàgina web oficial de la FIFA Arxivat 2012-04-11 a Wayback Machine.
* (anglès) Informació i estadístiques d'Ethan Galbraith a la pàgina web oficial del Team Wellington Arxivat 2012-05-05 a Wayback Machine.
* (anglès) Informació i estadístiques d'Ethan Galbraith a transfermarkt.co.uk